CELEX: 62011TB0285
Language: sk
Date: 2011-12-15 00:00:00
Title: Vec T-285/11: Uznesenie Všeobecného súdu z  15. decembra 2011 — Gooré/Rada ( „Spoločná zahraničná a bezpečnostná politika — Obmedzujúce opatrenia prijaté v dôsledku situácie na Pobreží Slonoviny — Vyňatie zo zoznamu dotknutých osôb — Žaloba o neplatnosť — Zastavenie konania — Žaloba o náhradu škody — Žaloba zjavne bez základu“ )

18.2.2012   
            
            
               SK
            
            
               Úradný vestník Európskej únie
            
            
               C 49/24
            
         Uznesenie Všeobecného súdu z 15. decembra 2011 — Gooré/Rada
   (Vec T-285/11) (1)
   
   (Spoločná zahraničná a bezpečnostná politika - Obmedzujúce opatrenia prijaté v dôsledku situácie na Pobreží Slonoviny - Vyňatie zo zoznamu dotknutých osôb - Žaloba o neplatnosť - Zastavenie konania - Žaloba o náhradu škody - Žaloba zjavne bez základu)
   2012/C 49/44
   Jazyk konania: francúzština
   
      Účastníci konania
   
   
      Žalobca: Charles Kader Gooré (Abidžan, Pobrežie Slonoviny) (v zastúpení: F. Meynot, advokát)
   
      Žalovaná: Rada Európskej únie (v zastúpení: B. Driessen, G. Étienne a M. Chavrier, splnomocnení zástupcovia)
   
      Predmet veci
   
   Jednak návrh na zrušenie nariadenia Rady (EÚ) č. 330/2011 zo 6. apríla 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 93, s. 10), v rozsahu, v akom sa týka žalobcu, a jednak návrh na náhradu škody
   
      Výrok
   
   
               1.
            
            
               Konanie o návrhu na zrušenie nariadenia Rady (EÚ) č. 330/2011 zo 6. apríla 2011, ktorým sa mení a dopĺňa nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny, sa zastavuje.
            
         
               2.
            
            
               Návrh na náhradu škody sa zamieta.
            
         
               3.
            
            
               Každý z účastníkov konania znáša vlastné trovy konania.
            
         
               4.
            
            
               Konanie o návrhu Európskej komisie na vstup vedľajšieho účastníka do konania sa zastavuje.
            
         
      (1)  Ú. v. EÚ C 238, 13.8.2011.